แจกเงินผู้มีรายได้น้อยยังคึกคัก
ประชาชนจำนวนมาก แห่มารอเข้าคิวเบิกเงินคนจนวันที่ 2  แน่นสาขาของธนาคารออมสิน
29 ต.ค. 2565

ประชาชนจำนวนมาก แห่มารอเข้าคิวเบิกเงินคนจนวันที่ 2  แน่นสาขาของธนาคารออมสิน 
วันที่ 14 ธ.ค. ธนาคารออมสิน รายงานบรรยากาศการแจกเงินผู้รับสวัสดิการแห่งรัฐ หรือ ผู้มีรายได้น้อย ที่มีการโอนเงินเข้าบัญชีตั้งแต่วันที่ 10 ธ.ค. 2559 ที่ผ่านมา ซึ่งวันนี้ถือเป็นวันที่ 2 ที่ธนาคารเปิดให้บริการหลังปิดทำการในช่วงวันหยุด ปรากฎว่า มีประชาชนที่ได้รับสิทธิต่างแห่มารอเข้าคิวเพื่อขอเบิกเงิน และเปิดบัญชีใหม่เพื่อรอเงินโอนเข้ามาจำนวนมาก หลายสาขามีประชาชนมารอตั้งแต่ช่วงเวลา 03.00 น. 
ด้านนายชาติชาย พยุหนาวีชัย ผู้อำนวยการธนาคารออมสิน เปิดเผยว่า กระทรวงการคลังตรวจสอบคุณสมบัติผู้ลงทะเบียนและส่งรายชื่อให้ธนาคารออมสิน 2.1 ล้านราย และจากการตรวจสอบพบว่าประชาชนที่เปิดบัญชีกับธนาคารออมสินมีทั้งหมด 1.2 ล้านราย ซึ่งธนาคารได้โอนเงินเข้าบัญชี ครบทั้ง 1.2 ล้านราย เป็นเงิน 2,877 ล้านบาทตั้งแต่วันที่ 9-10 ธ.ค. ที่ผ่านมา ส่วนที่เหลืออีกประมาณ 1 ล้านราย ยังไม่มีสมุดบัญชีกับธนาคาร จึงต้องเร่งประชาสัมพันธ์ให้ประชาชนรีบมาเปิดสมุดบัญชีกับธนาคารก่อนวันที่ 27 ธ.ค.นี้ เพื่อให้ได้รับเงินโอนเข้าบัญชีก่อนวันที่ 30 ธ.ค. 2559 นี้